|  |
| --- |
| **Republika e Kosovës****Republika Kosova - Republic of Kosovo*****Qeveria –Vlada-Government******Ministria e Arsimit, Shkencës, Teknologjisë dhe Inovacionit******Ministarstvo Obrazovanja i Nauke,Tehnologije i Inovacija*** ***Ministry of Education, Science, Technology and Innovation*** |

**DRAFT Strategjia e Arsimit 2022-2026**

**Prishtinë, 2022**

**Përmbledhje e shkurtër rreth Strategjisë së Arsimit 2022-2026**

Strategjia e Arsimit 2022-2026 (SA 2022-2026) është dokument strategjik, i cili ofron vizionin për zhvillimin e sektorit të arsimit në Kosovë, qasjen ndaj zgjidhjeve të problemeve dhe orientimin e politikave strategjike dhe buxhetore për periudhën 2022-2026.

SA 2022-2026 përmban 5 objektiva strategjike për fushat prioritare, të cilat adresojnë problemet kyçe dhe janë të fokusuara në zhvillimin e sistemit arsimor cilësor dhe gjithëpërfshirës, në sigurimin e qasjes dhe pjesëmarrjes të barabartë në arsim për të gjithë fëmijët, nxënësit dhe studentët, në ofrimin e mundësive për zhvillimin e potencialit të plotë dhe kompetencave të nevojshme të individëve për përfshirje në tregun e punës, në përputhje me trendet e transformimit global.

 Objektivat e SA 2022-2026 ndërlidhen me Draft Strategjinë Kombëtare për Zhvillim 2030, Agjendën e Integrimit Evropian dhe Synimet e Zhvillimit të Qëndrueshëm (SDG), Draft Axhendën Dixhitale 2030 ...

Strategjia e Arsimit 2022-20226 (SA 2022-2026) është hartuar bazuar në konceptin e planifikimit strategjik të përcaktuar në Kornizën Kombëtare për Menaxhim Strategjik (KKMS), e miratuar nga Komisioni për Planifikim Strategjik në fund të vitit 2021. Rrjedhimisht, objektivat specifike të SKZH 2030 të fokusuara për arsim, do të jenë objektiva strategjike të SA 2022-2026 të cilat janë zbërthyer në objektiva specifike dhe veprime konkrete operative.

Strategjia e Arsimit 2022-2026 përmban 5 objektiva strategjike:

1. Rritja e përfshirjes dhe qasje e barabartë në edukimin në fëmijërinë e hershme;
2. Ngritja e cilësisë së arsimit parauniversitar përmes konsolidimit të mekanizmave për sigurim të cilësisë dhe ofrimit të mësimdhënies cilësore;
3. Harmonizimi i arsimit dhe aftësimit profesional me zhvillimet dinamike të teknologjisë dhe tregut të punës, në funksion të mësimit gjatë gjithë jetës;
4. Përmirësimi i cilësisë, integritetit dhe konkurrueshmërisë së arsimit të lartë;
5. Përdorimi i teknologjisë digjitale për përmirësimin e shërbimeve dhe të cilësisë në arsim, në përputhje me trendet e transformimit digjital

Zbatimi dhe monitorimi i SA 2022-2026 do të bëhet nëpërmjet planeve operative dhe planeve institucionale për të siguruar lidhje më të mirë me buxhetin. Rrjedhimisht, objektivat strategjike të SA 2022-2026, do të jenë objektiva specifikë në planet operative dhe planet nënrsektoriale të institucioneve, të cilat do të zbërthehet në aktivitete/veprime konkrete operative. Planifikimi i tillë strategjik do të mundësojë dhe lehtësojë zbatimin dhe monitorimin sa më të mirë të SA 2022-2026, si dhe do të përmirësojë sistemin e planifikimit strategjik në tërësi, duke e transformuar atë aktual në sistem me qasje të integruar të planifikimit.

**Qëllimi i konsultimit**

Qëllimi kryesor i procesit të konsultimit publik konsiston në komunikimin e draft Strategjisë me të gjitha organizatat relevante, ato të shoqërisë civile dhe ndërkombëtare, por edhe me publikun në përgjithësi.

Procesit të hartimit të Strategjisë së Arsimit 2022-2026 i ka paraprirë emërimi e ekipit hartues, si ekip përgjegjëse për të drejtuar procesin e planifikimit strategjik dhe për emërimin e grupeve punuese dhe grupeve tematike me përbërje nga zyrtarë të MASHTI-t, ekspertë të fushave, përfaqësues të ministrive të linjës, organizata partnere, përfaqësues të sektorit privat, përfaqësues të shoqërinë civile dhe të institucioneve tjera.

Strategjia e Arsimit 2022-2026 është rezultat i punës së ekipit hartues, grupeve punuese dhe grupeve tematike, përkrahur nga ekspertët/konsulentët e jashtëm të angazhuar nga GIZ dhe partnerët tjerë të MASHTI.

Gjatë procesit të hartimit të SA 2022-2026 janë zhvilluar takime dhe punëtori të shumta, ku përveç punës rreth përgatitjes së dokumentit, janë mbajtur edhe diskutime, me ç’rast ekspertë të fushave, përfaqësues të ministrive të linjës, partnerët zhvillimorë, organizatat partnere, përfaqësues të sektorit privat, të shoqërisë civile dhe të institucioneve tjera kanë paraqit komente dhe sugjerime, si një element i rëndësishëm në përmirësimin e kualitetit të kësaj strategjie.

Kjo qasje gjithëpërfshirëse dhe i integruar, përveç tjerash, do të ndikojë edhe në përmirësimin e planifikimit dhe organizimit institucional, buxhetimit të duhur dhe në të menduarit analitik dhe strategjik, e që si rrjedhojë e lehtëson zbatimin e SA 2022-2026 dhe arritjen e objektivave të parapara.

Pas finalizimit të procesit të hartimit, draft Strategjia është përcjellë për diskutim paraprak, më datë 11 maj 2022 deri 02 qershor 2022.

Pas përfundimit të fazës së diskutimit paraprak dhe inkorporimit të komenteve, zhvillohet procesi i konsultimit publik, që përfshin vendosjen e SA 2022-2026 në Platformën Elektronike për konsultime publike, konsultimin përmes e-mailit dhe takimet direkte me palët e interesit, që supozohet se mund të kontribuojnë në proces.

Pas përmbylljes së procesit të konsultimit publik, do të analizohen të gjitha kontributet e pranuara dhe mbi bazën e tyre do të bëhen plotësim/ndryshimet e duhura në dokument, si dhe do të hartohet raporti për rezultatet e konsultimeve publike, i cili do të jetë i qasshëm pas përfundimit të konsultimeve dhe finalizimit të këtij dokumenti.

**Ku dhe si duhet t’i dërgoni kontributet tuaja me shkrim**

Afati përfundimtar i dorëzimit të kontributeve me shkrim në kuadër të procesit të konsultimit për SA 2022-2026 është deri më datën 08 korrik 2022, në orën 16:00.

Të gjitha kontributet me shkrim duhet të dorëzohen në formë elektronike në e-mail adresën:haki.sfishta@rks-gov.net me titull *Draft Strategjia e Arsimit 2022-2026*.

Ju lutemi, në kuadër të kontributit tuaj me shkrim, specifikojeni qart se në çfarë cilësie jeni duke kontribuar në këtë proces konsultimi (p.sh. në cilësi të përfaqësuesit të organizatës, kompanisë, në cilësi individuale etj.).

**Komentet nga organizatat**

Komentet tuaja duhet të ofrohen sipas udhëzimeve të shënuara më poshtë:

**Emri i organizatës që jep komente:**

**Fushat kryesore të veprimit të organizatës:**

**Informatat e kontaktit të organizatës (adresa, e-mail, telefoni):**

**Data e dërgimit të komenteve:**

Në fund, bashkangjitur me këtë dokument, do ta gjeni edhe *Draft Strategjinë e Arsimit 2022-2026.*